b'\n_START_ARTICLE_\nS4C\n_START_SECTION_\nBakgrunn\n_START_PARAGRAPH_\nS4C er Storbritannias fjerde eldste tv-kanal, og den f\xc3\xb8rste som var rettet mot landets walisisk-talende publikum. De tre f\xc3\xb8rste kanalene var BBC One, ITV og BBC Two._NEWLINE_Da kanalen ble etablert, ble den kringkastet over det analoge bakkenettet. S4C var tospr\xc3\xa5klig (walisisk og engelsk) utenom beste sendetid, og kanalen videreformidlet mange av programmene fra Channel 4. Da det digitale bakkenettet ble innf\xc3\xb8rt i 2010, gikk S4C over til \xc3\xa5 sende fullt og helt p\xc3\xa5 walisisk. Samme \xc3\xa5ret lanserte kanalen ogs\xc3\xa5 en egen HD-utgave, kalt S4C Clirlun (klart bilde). To \xc3\xa5r senere ble imidlertid HD-kanalen lagt ned p\xc3\xa5 grunn av reduserte bevilgninger._NEWLINE_Kanalen sender \xc3\xa5rlig rundt 1700 timer med innhold fra Storbritannias uavhengige tv-sektor \xe2\x80\x93 i tillegg til over 500 timer produsert av BBC Wales.'